Teen age girl raped by her father pregnant survivor scores first class in SSLC पिता ने किया था रेप और 16 साल की नाबालिग लड़की हुई प्रेग्नेंट, अब 10वीं में किया टॉप | Crime News in Hindi
पिता ने किया रेप और 16 साल की नाबालिग लड़की हुई प्रेग्नेंट, अब 10वीं में किया टॉप
Updated May 11, 2018 | 10:52 IST | टाइम्स नाउ डिजिटल
कहते हैं ना कि पंखों से कुछ नहीं होता हौंसलों से उड़ान होती है, इसे सच कर दिखाया है मेंगलुरु की एक 16 वर्षीय लड़की ने। इस लड़की का उसके ही पिता द्वारा रेप किया गया जिससे वह गर्भवती हो गई। अब 8 माह की इस गर्भवती लड़की ने एसएसएलसी एग्जाम्स में पहला स्थान हासिल किया है।
मेंगलुरू: जब वह 16 साल की थी तो पिता द्वारा उसका रेप किया और वो गर्भवती हो गई। लेकिन इन सबके बावजूद उसने अपनी हिम्मत नहीं हारी और अपनी लगन और मेहनत का परिचय देते हुए मेंगलुरू की इस नाबालिग लड़की ने कर्नाटक सेकेंडरी स्कूल लीविंग सर्टिफिकेट एक्जाम्स (एसएसएलसी) में 360 नंबर लाकर पहला स्थान हासिल किया है।
जब वह परीक्षा दे रही थी तो तब वह 8 माह की गर्भवती थी और जिला प्रशासन द्वारा उसे हरसंभव मदद की गई, यहां तक कि उसके लिए विशेष इंतजाम किए गए। चाइल्ड वेलफेयर कमेटी (सीडब्ल्यूसी) के एक अधिकारी ने बताया, 'इस सफलता से वह काफी खुश है। उन्हें लड़की की उपलब्धि पर गर्व है। हालांकि उसने पढ़ाई को लेकर अभी अपने अगले कदम के बारे में कोई फैसला नहीं किया है क्योंकि अगले दो हफ्तों में उसकी डिलीवरी होने वाली है।'
लड़की ने जिला प्रशासन के अधिकारियों के अलावा शिक्षा विभाग, पुलिस तथा सीडब्ल्यूसी के अधिकारियों को उनके सहयोग के लिए धन्यवाद दिया है। लड़की ने दो विषयों में बी+ तथा अन्य दो विषयों में सी+ हासिल किया है।
ये भी पढ़ें: कठुआ गैंगरेप व हत्या मामला: क्राइम ब्रांच ने बढ़ाया जांच का दायरा
टाइम्स ऑफ इंडिया से बात करते हुए सीडब्ल्यूसी की अध्यक्ष रेनी डिसूज़ा ने बताया, 'मामला तब सामने आया था जब लड़की और उसकी मां ने अबॉर्शन कराने के लिए एक सरकारी अस्पताल का दौरा किया था। हालांकि तब तक देर हो चुकी थी और लड़की 6 माह की गर्भवती हो चुकी थी। अस्पताल वालों ने अबॉर्शन करने से मना कर दिया था। डॉक्टरों को जब इस मामले में पता चला कि मामला शारीरिक शोषण का है तो उन्होंने पुलिस में रिपोर्ट दर्ज कराई।' पुलिस ने पोक्सो एक्ट के तहत मामला दर्ज करने के बाद आरोपी पिता को गिरफ्तार कर लिया और लड़की को काउंसलिंग और पुनर्वास के लिए ज़िला बाल संरक्षण शाखा में भेज दिया।
यहां उसे अधिकारियों ने लड़की की काउंसलिंग की और उसे एसएसएलसी एग्जाम्स देने के लिए तैयार किया। इस दौरान उसकी पढ़ाई का पूरा ध्यान रखने के अलावा ट्यूशन जैसी सुविधा भी दी गई तांकि वह बिना किसी परेशानी के परीक्षा दे सके। हालांकि जब हॉल टिकट जारी किया गया तो फिर एक परेशानी सामने आ गई। उसे वहीं सेंटर अलॉट हुआ था जहां उसके साथ वाले बच्चे भी एग्जाम देने वाले थे, लेकिन बाद में उसकी टीचर ने सेंटर बदलने का निर्णय किया और बोर्ड से इस बारे में अनुमति मांगी। बोर्ड ने इसे एक स्पेशल केस मानते हुए आग्रह स्वीकार कर लिया और दुबारा नया हॉल टिकट जारी किया।
पिता ने किया रेप और 16 साल की नाबालिग लड़की हुई प्रेग्नेंट, अब 10वीं में किया टॉप Description: कहते हैं ना कि पंखों से कुछ नहीं होता हौंसलों से उड़ान होती है, इसे सच कर दिखाया है मेंगलुरु की एक 16 वर्षीय लड़की ने। इस लड़की का उसके ही पिता द्वारा रेप किया गया जिससे वह गर्भवती हो गई। अब 8 माह की इस गर्भवती लड़की ने एसएसएलसी एग्जाम्स में पहला स्थान हासिल किया है। Times Now